එය එකිනෙකා හමුවීමේ ප්‍රවණතාව අවම කර ගැනීමේ ක්‍රමවේදයක් බවයි යුද හමුදා මූලස්ථානය නිවේදනයක් නිකුත් කරමින් සඳහන් කළේ.ඊයේ දිවයිනට පැමිණි එම පිරිස මේ වනවිට දියතලාව යුද හමුදා මූලික රෝහලේ ස්ථාපිත විශේෂ නිරෝධායන මධ්‍යස්ථානයේ රඳවා සිටින අතර, අවශ්‍යතාවක් ඇතිවුවහොත් යුද හමුදාවේ වෛද්‍ය නිලධාරීන්ට අමතරව සෞඛ්‍ය අමාත්‍යාංශයේ වෛද්‍යවරුන්ද ඒ සඳහා යොමු කිරීමට පියවර ගන්නා බව එම අමාත්‍යාශයේ එම උසස් නිලධාරියෙකු කියා සිටියා.තවත් දින 13කින් පසු රෝග ලක්ෂණ වාර්තා නොවුණහොත් ඔවුන් ඥාතීන් හට භාර කරන බවයි වැඩබලන සෞඛ්‍ය සේවා අධ්‍යක්ෂ ජනරාල් ලක්ෂ්මන් ගම්ලත් ප්‍රකාශ කළේ.මේ අතර, ඊයේ රාත්‍රියේ සිට අද අලූයම දක්වා කටුනායක ගුවන් තොටුපලට චීනයේ සිට ගුවන් යානා 3 කින් තවත් ශ්‍රී ලාංකික ගුවන් මගීන් 141 දෙනෙකු පැමිණ ඇති බව ගුවන් තොටුපල හිරු වාර්තාකරු ප්‍රකාශ කළා.